OpenLLM-France/wikimedia huggingface dataset:
# Achery

Achery és un municipi francès situat en el departament de l'Aisne, a la regió dels Alts de França. En francès no es pronuncia la ""e"".
Forma part de la Communauté de communes du Villes d'Oyse.

## Geografia

El poble se situa a prop dels municipis de Travecy, Mayot, Anguilcourt-le-Sart, Danizy i La Fère. L'Oise atravessa el municipi.

## Història

La població, al 990 s'anomenava Achiriacus. Achery va posseir els seus propis senyors. El senyoriu posseí ben aviat el seu propi castell feudal però aquest fou destruït abans d'ésser reedificat al segle xiv. La senyoria va formar part del comtat d'Anizy. Durant la revolució, el castell fou destruït altra vegada i Achery va esdevenir un municipi independent. Durant la Primera Guerra Mundial, el poble fou destruït, però fou reconstruït després de la guerra.

## Administració

Alcalde: Georges Demoulin (des de març de 2001).

## Demografia

* 1793=689 h.
* 1896=763 h.
* 1975=508 h.
* 1982=578 h.
* 1990=564 h.
* 1999=540 h.
* 2006=533 h.
* 2007=539 h.
* 2008=546 h.
Histograma (elaboració gràfica per Wikipédia)

## Cultura
### Llocs i monuments

* Església de Saint-Martin. Reconstruïda després de la Primera Guerra Mundial.
* Antic molí d'aigua.
* Pantans i estanys.
Vestigis de la Línia Hinderburg

### Festes

* Fira de brocanters. Maig.
* Festa. 3$^{er}$ diumenge de juny.

### Personalitats lligades al municipi

* Nina Doëv: Escritora que ha publicat molts llibres de literatura fantàstica.

## Notes

* ↑ Conseil général de l'Aisne consultat e 7 de juliol de 2008
# Resolució 1793 del Consell de Seguretat de les Nacions Unides

La Resolució 1793 del Consell de Seguretat de les Nacions Unides fou adoptada per unanimitat el 21 de desembre de 2007. Després de recordar totes les resolucions anteriors sobre la situació a Sierra Leone, en particular la 1734 (2006), el Consell va renovar el mandat de l'Oficina Integral de les Nacions Unides a Sierra Leone (UNIOSIL) fins al 30 de setembre de 2008, amb la finalitat d'acabar amb el mandat aleshores.

## Detalls

El Consell va demanar al Secretari General que presentés, abans del 31 de gener de 2008, una estratègia de finalització per a l'Oficina, que inclogués almenys una reducció del 20 per cent del personal abans del 31 de març de 2008; una missió continuada en el 80 per cent de la força actual fins al 30 de juny de 2008; i la terminació del mandat de la UNIOSIL abans del 30 de setembre de 2008.
Mitjançant els termes del text, el Consell expressa la seva intenció que, a l'expirar el seu mandat, l'UNIOSIL sigui substituïda per una oficina política integrada de les Nacions Unides per portar endavant el procés de construcció de pau, mobilitzar el suport internacional de donants, donar suport al treball de la Comissió i Fons de la construcció de la pau, promoure la reconciliació nacional i donar suport al procés de reforma constitucional. També demana al Secretari General que presenti propostes específiques a aquest efecte a l'abril de 2008.
El Consell també convidava a totes les parts de Sierra Leone a assegurar que les eleccions locals de 2008 siguin pacífiques, transparents, lliures i justes, i han demanat al govern que proporcioni el suport necessari per a les institucions electorals. Va encoratjar al govern a continuar el seu compromís amb la Comissió de Consolidació de la Pau, incloent-hi el seguiment periòdic dels progressos realitzats en l'aplicació del Marc de Cooperació per a la Consolidació de la Pau a Sierra Leone.
Actuant en virtut del Capítol VII de la Carta de les Nacions Unides, el Consell va decidir eximir de les mesures de prohibició del viatge imposades pel paràgraf 5 de la resolució 1132 (1997) per a qualsevol testimoni que fos obligat a assistir davant del Tribunal Especial per a Sierra Leone.

## Referències

* ↑ «SECURITY COUNCIL EXTENDS MANDATE OF SIERRA LEONE OFFICE UNTIL 30 SEPTEMBER 2008, UNANIMOUSLY ADOPTING RESOLUTION 1793 (2007)». United Nations, 21-12-2007.

## Vegeu també

* Llista de resolucions del Consell de Seguretat de les Nacions Unides 1701 a la 1800 (2007 - 2008)
* Guerra Civil de Sierra Leone

## Enllaços externs

* PDF Text de la Resolució a UN.org
# Tebibit

Tebibit (Tibit) és una unitat d'informació utilitzada com un múltiple del bit. Equival a 2$^{40}$ bits.

## Visió general

El Tebibit està estretament relacionat amb el Terabit (Tbit). Tebibit i Terabit no són sinònims però solen usar-se incorrectament com si ho fossin, encara que en realitat tenen valors molt diferents:
* Tebibit = 1 099 511 627 776 (2 $^{40}$) bits.
* Terabit = 1 000 000 000 000 (10 $^{12}$) bits.
Els dos nombres són relativament propers, però confondre un amb l'altre ha portat ocasionalment a problemes encara discutits per la comunitat informàtica. (Vegeu: Prefixos binaris i Prefixos del SI per a més informació)

## Història

Forma part de la norma ISO/IEC 80000-13, antigament IEC 60027-2.

## Taula d'unitats

Prefixos binaris ISO/IEC 80000-13 (En bits) :
| Prefix | Símbol del prefix | Nom resultant del prefix + bit | Símbol del múltiple del bit | Factor i valor en el ISO/IEC 80000-13 |
| Valor de referència | | bit | bit | 2 $^0$ = 1 |
| Kibi | Ki | Kibibit | Kibit | 2 $^{10}$ = 1 024 |
| Mebi | Mi | Mebibit | Mibit | 2 $^{20}$ = 1 048 576 |
| Gibi | Gi | Gibibit | Gibit | 2 $^{30}$ = 1 073 741 824 |
| Tebi | Tu | Tebibit | Tibit | 2 $^{40}$ = 1 099 511 627 776 |
| Pebi | Pi | Pebibit | Pibit | 2 $^{50}$ = 1 125 899 906 842 624 |
| Exbi | Ei | Exbibit | Eibit | 2 $^{60}$ = 1 152 921 504 606 846 976 |
| Zebi | Zi | Zebibit | Zibit | 2 $^{70}$ = 1 180 591 620 717 411 303 424 |
| Yobi | Yi | Yobibit | Yibit | 2 $^{80}$ = 1 208 925 819 614 629 174 706 176 |
* El símbol del bit en l'estàndard ISO/IEC 80000-13, és bit i s'escriu sempre en minúscula.
* Els valors són en bit, no existeix confusió amb Byte.
* Per fer una conversió de bit a Byte, es divideix la quantitat de bits per 8. Exemple: * 1 048 576 Mebibit / 8 = 131 072 Kibibyte.

## Referències

* 1 2 ISO/IEC. «ISO/IEC Directives, Part 2» (en anglès).
* ↑ E-tech. «IEC e-tech > June 2012 - Anders J. Thor obituary» (en anglès). Arxivat de l'original el 2012-07-02. [Consulta: 15 març 2013].
* ↑ E-tech. «e-tech June 2012» (en anglès). Arxivat de l'original el 2013-03-08. [Consulta: 15 març 2013].
* ↑ physics.nist.gov. «NIST Guide to SI Units - SP811» (en anglès).
# Província de Morona-Santiago

Morona-Santiago és una de les 22 províncies de l'Equador, situada a la part sud de l'Amazònia equatoriana i dominada pels rius Morona i Santiago. La seva capital és Macas i té una població d'uns 85.000 habitants. Part de la província és el centre de les comunitats ètniques shuar i ashuar. La part sud de la província (al cantó de Gualaquiza) fou escenari dels combats de la guerra del Cenepa entre Equador i Perú (1995).
La província consta d'11 cantons (capital entre parètesi):
* Gualaquiza (Gualaquiza)
* Huamboya (Huamboya)
* Limón Indanza (General Leónidas Plaza)
* Logroño (Logroño)
* Morona (Morona)
* Pablo Sexto (Pablo Sexto)
* Palora (Palora)
* San Juan Bosco (San Juan Bosco)
* Santiago (Santiago)
* Sucúa (Sucúa)
* Taisha (Taisha)

## Patrimoni de la Humanitat

A la província s'hi troba el Parc Nacional del Sangay inscrit al Patrimoni de la Humanitat.
# Gai Cassi Longí (cònsol 96 aC)

Gai Cassi Longí (llatí: Caius Cassius L. F. Q. N. Longinus) va ser un magistrat romà. Formava part de la gens Càssia, i era de la família dels Cassi Longí, d'origen plebeu. Era fill de Luci Cassi Longí Ravil·la (cònsol el 127 aC).
Va ser elegit cònsol l'any 96 aC junt amb Gneu Domici Aenobarb. És una d'aquelles persones que menciona Ciceró que van arribar a cònsols sense haver estat abans edil curul.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 799.
# Acheson

Acheson és el nom dels següents personatges:
* Edward Goodrich Acheson (Washington, Pennsilvània, 1856 - Nova York, 1931), químic i inventor nord-americà
* Kenny Acheson, pilot de curses automobilístiques britànic que va arribar a disputar curses de Fórmula 1
# Migdal

«Migdal» té aquests significats:
Migdol és el nom de diverses ciutats dels israelites. El nom vol dir 'torre'. Les principals són:
* Migdal-Éder
* Migdal-El
* Migdal-Gad
# Seram

Seram (en indonesi Pulau Seram), antigament coneguda com a Ceram, és una illa indonèsia de les Moluques.

## Descripció

Amb 17.100 km², és la segona més gran de l'arxipèlag. Està situada entre el mar de Seram al nord i el mar de Banda al sud, prop de les illes de Buru (a l'oest), Ambon (al sud-oest), Misool (al nord-est) i de la península de Bomberai, a Papua Occidental (a l'est). El nucli de població principal és el port de Masohi.
L'illa és travessada per una serralada central que culmina al mont Binaiya (3.019 m), cobert d'una densa selva tropical. Les produccions principals són la copra, la resina, el sago i el peix. Al nord-est, prop de Bula, s'hi explota petroli.
L'illa va estar sota la influència dels governants de Ternate i Tidore durant l'edat contemporània; fou visitada per missioners portuguesos al segle xvi i va passar a ser controlada pels Països Baixos des de mitjan segle xvii.
Com la resta de les illes de l'arxipèlag de les Moluques, Seram pertany a l'àrea de la línia de Wallace, de gran interès científic a causa de la seva rica biodiversitat, a cavall entre el Sud-est asiàtic i Oceania.

## Enllaços externs

* Seacology Seram Island Health Clinic Project Arxivat 2007-03-08 a Wayback Machine. (anglès)
* Alifuru Consciousness Video
# Olga Vasdeki

Olga Vasdeki (en grec: Όλγα Βασδέκη, [olɣa vazðeci]) (Volos, 26 de setembre de 1973) és una triplista grega.
Va ser la triple saltadora grega més reeixida i plusmarquista grega fins al 1998, quan va guanyar la medalla d'or en els Campionats d'Europa de Budapest, en el moment de ser tot just la segona atleta grega per ser coronada campiona d'Europa després d'Anna Verouli el 1982. A l'any següent va guanyar la medalla de bronze en els Campionats del Món de Sevilla darrere Paraskevi Tsiamita i Yamile Aldama. És la germana més jove de la saltadora llarga Spyridon Vasdekis.

## Referències

* ↑ European Indoor Championships (Women) - GBR Athletics
* ↑ Team, ΤοΒΗΜΑ. «Ο αρχΑγγελος της ταχύτητας» (en grec), 24-11-2008. [Consulta: 9 gener 2021].
* ↑ Team, Onsports. «Τα «κλειστά» ελληνικά μετάλλια» (en grec), 03-03-2011. [Consulta: 9 gener 2021].

## Enllaços externs

* IAAF, perfil de Olga Vasdeki
# George Thomson

George Thomson (Dundee, Escòcia, 16 de gener de 1921 - Londres 3 d'octubre del 2008) fou un polític escocès que fou ministre diverses vegades al seu país i membre de la Comissió Europea entre 1973 i 1977.

## Biografia

Estudià a l'acadèmia Grove de Dundee va servir a la Força aèria britànica entre 1941 i 1946. Posteriorment, entre 1946 i 1956 fou editor del diari Forward. L'any 1977 fou nomenat Baró Thomson de Monifieth per part de la reina Elisabet II del Regne Unit.

## Activitat política

Membre del Partit Laborista fou escollit diputat al Parlament de Westminster el 1952 per la circumscripció de "Dundee est", escó que no abandonà fins al 1972. El 1964 fou nomenat Ministre d'Estat en el govern de Harold Wilson, esdevenint posteriorment entre 1966 i 1967 Canceller del Duc de Lancaster, entre 1967 i 1968 Secretari d'Estat d'Afers de la Commonwealth, Ministre sense cartera entre 1968 i 1969, i novament Canceller del Duc de Lancaster entre 1969 i 1970.
Gran impulsor de l'europeisme, l'any 1973 fou escollit membre de la Comissió Ortoli, sent juntament amb Christopher Soames els primers britànics a ocupar aquests càrrecs. En la formació d'aquesta Comissió fou nomenat Comissari Europeu de Política Regional, càrrec que desenvolupà fins al 1977.
El 1993 fou nomenat membre de la Cambra dels Lords en representació del Partit Liberal Demòcrata.
# Acrefeu

Acrefeu (en grec antic Ἀκραιφεύς transliterat Akraifeús) fou fill d'Apol·lo, i se li atribueix la fundació de la ciutat de Acrèfia a Beòcia.

## Referències

* ↑ «Perseus Search Results». [Consulta: 8 juliol 2021].
* Dictionary of Greek and Roman biography and mythology, (William Smith, 1849)
* Dictionary of Greek and Roman Geography (William Smith, 1854)
# Roscia theatralis

La lex Roscia theatralis va ser una antiga llei romana proposada pel tribú de la plebs Luci Rosci Otó quan eren cònsols Gai Calpurni Pisó i Mani Acili Glabrió III l'any 67 aC. Establia que el seient pels membres de l'ordre eqüestre que tinguessin més de 40.000 asos de patrimoni, havien de ser alguns dels situats a les primeres 14 graderies del teatre, properes als senadors. També s'assignaven els seients pels que no arribaven a aquest patrimoni. Aquesta llei no va agradar al poble i va produir alguns disturbis durant el consolat de Ciceró l'any 63 aC.

## Referències

* ↑ Puente y Franco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de lalama, 1840, p. 142 [Consulta: 26 abril 2022].

## Vegeu també

* Lex Julia theatralis
# Tabacalera

Tabacalera va ser un monopoli espanyol de tabac establert el 1636, la qual cosa la va convertir en la companyia més antiga de tabac del món. El 1999 va ser privatitzada, ja que era una empresa pública. La companyia es va fusionar amb la francesa SEITA, formant Altadis. El 2008, el grup britànic Imperial Tobacco ha comprat la companyia hispanofrancesa. Tabacalera també és el nom amb què era coneguda la Compañía General de Tabacos de Filipinas, S.A.

## Productes

* Ducados.
* Fortuna.
* Nobel.

## Vegeu també

* Servei de Vigilància Duanera

## Referències

* ↑ http://www.tobacco.org/resources/history/Tobacco_History17.html Arxivat 2012-04-21 a Wayback Machine.

## Enllaços externs

* Web d'Imperial Tobacco Espanya
# Ros Dumhach

Ros Dumhach (en anglès Rossport) és una vila d'Irlanda, a la Gaeltacht de Iorras, al comtat de Mayo, a la província de Connacht. Es troba a la baronia d'Erris i a la parròquia de Kilcommon. Es troba a la vora de la badia de Broadhaven Bay en la confluència de tres rius (Muingnabo, Glenamoy i Gweedaney) que van a la badia de Sruth Fada Conn. Té una àrea de 5,42 km².

## Història

El llogaret era possessió del clan Barrett el 1636. Cap al 1707 li fou entregat al comerciant de Sligo Thomas Bournes. qui el 1727 va transferir els seus interessos al seu germà George. El 1756 aquest es va establir al llogaret de Ros Dumhach. Durant la Gran Fam Irlandesa els quàquers hi van enviar tones de menjar per als agricultors famèlics. Cap al 1881 la família Bournes va marxar cap a Londres. El 1959 s'hi va construir una escola de Gael Linn, que el 1968 esdevingué l'escola de secundària Colaiste Chomain.
El 2005 el poble esdevingué famós quan cinc habitants de l'indret (els Rossport Five) foren empresonats per negar-se a permetre a la Royal Dutch Shell el pas per les seves terres per tal de construir-hi canonades per a transportar gas natural per a poble des del camp de gas de Corrib. L'audiència oral a l'An Bord Pleanala celebrada a l'estiu de 2009 a l'hotel Broadhaven Bay a Béal an Mhuirthead van declarar aquesta ruta inacceptable per raons de seguretat. Shell va elaborar propostes per portar la canonada fins a la badia Sruth Fada Conn, que es van presentar a un An Bord Pleanala el maig de 2010. El 31 de maig de 2010 An Bord Pleanala va rebre una nova Declaració d'impacte ambiental
En 2007 el nadiu de Ros Dumhach Willie Corduff va guanyar el Premi Mediambiental Goldman per la seva oposició al projecte de gas Corrib.
En 2011 el documental de Risteard O'Domhnaill The Pipe fou premiat en el Festival de Cinema Verd de Leicester, Anglaterra.

## Referències

* ↑ http://www.thesundaytimes.co.uk/sto/Ireland/Business/News/article322745.ece%5BEnllaç+no+actiu%5D
* ↑ http://www.goldmanprize.org/node/605 Arxivat 2007-10-19 a Wayback Machine.
* ↑ http://www.thepipethefilm.com/
* ↑ https://tickets.phoenix.org.uk/visInternetTicketing/visMovieInfo.aspx?MovieName=UK+Green+Film+-+The+Pipe Arxivat 2014-02-04 a Wayback Machine.
# Publi Sili Nerva (cònsol 20 aC)

Publi Sili Nerva (en llatí Publius Silius Nerva) va ser un magistrat romà del segle i aC. Formava part de la gens Sília, una gens romana d'origen plebeu.
Procònsol de la Tarraconense, va ser cònsol l'any 20 aC durant el regnat d'August i va tenir com a col·lega a Marc Appuleu. Va derrotar a les tribus gal·les dels cammunis i venons (camiunii i venones) l'any del seu consolat o poc després. El menciona Dió Cassi. Podria ser el mateix personatge del que parla Suetoni, que compartia taula amb August i amb el que jugava als daus amb freqüència.

## Referències

* ↑ (castellà) Ibercronox, Gobernadores de la província Tarraconense
* ↑ Dió Cassi. Ῥωμαικὴ ἱστορία LIV,7,20
* ↑ Suetoni. Vides dels dotze cèsars: August 71
# Bandera de Chattanooga

La bandera de Chattanooga està formada per tres franges horitzontals d'igual amplada de colors verd, blau i verd, amb el segell de la ciutat situat al centre. El segell, dissenyat per George Little ja fou adoptat el 1975, mentre que la bandera s'adoptà el 2012.

## Descripció

Les franges verdes representen les muntanyes que envolten la ciutat (els Apalatxes i l'altiplà Cumberland), mentre que la de color blau representa el riu Tennessee que la travessa. El segell dissenyat per George Little, mostra una vista de la ciutat des de Point Park a Lookout Mountain, i adoptat el febrer de 1975.

## Banderes històriques

L'antiga bandera utilitzada des del 1923 fins al 2012 contenia un cercle blau marí amb una estrella blanca de cinc puntes envoltada de dues fulles de cornus o dogwood sobre un camp rectangular vermell, amb dues franges estretes de blanc i blau marí a l'extrem del vol.
* Bandera de 1923-2012

## Referències

* 1 2 «A General Question about Former Chattanooga City Seal» (en anglès). The Chattanoogan.com, 26-10-2012 [Consulta: 21 octubre 2022].
* ↑ «Chattanooga City Council approves new flag» (en anglès). Chattanooga Times Free Press, 29-08-2012 [Consulta: 21 octubre 2022].
* ↑ «Chattanooga, Tennessee (U.S.)» (en anglès). Flags Of The World. [Consulta: 21 octubre 2022].

## Enllaços externs

* Resolució per adoptar una nova bandera a Chattanooga (anglès)
# Geraise

Geraise és un municipi francès situat al departament del Jura i a la regió de Borgonya - Franc Comtat. L'any 2007 tenia 40 habitants.

## Demografia
### Població

El 2007 la població de fet de Geraise era de 40 persones. Hi havia 16 famílies de les quals 8 eren parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 21 habitatges, 15 eren l'habitatge principal de la família, 2 eren segones residències i 3 estaven desocupats. 19 eren cases i 2 eren apartaments. Dels 15 habitatges principals, 11 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 1 tenia dues cambres, 1 en tenia tres, 7 en tenien quatre i 7 en tenien cinc o més. 11 habitatges disposaven pel capbaix d'una plaça de pàrquing. A 6 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Geraise el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 12 | 60 a 64 | 4 |
| 0 | 55 a 59 | 0 |
| 0 | 50 a 54 | 4 |
| 0 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 8 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 25 persones, 20 eren actives i 5 eren inactives. Les 20 persones actives estaven ocupades(10 homes i 10 dones).. De les 5 persones inactives 3 estaven jubilades, 1 estava estudiant i 1 estava classificada com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa classificada com a «altres activitats de serveis».
L'any 2000 a Geraise hi havia 8 explotacions agrícoles que ocupaven un total de 212 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Geraise a l'INSEE.
* Évolution et structure de la population Fitxa amb el detall de dades de Geraise a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Abd-al-Khal·laq (nom)

Abd-al-Khal·laq és un nom masculí teòfor àrab islàmic (àrab: عبد الخلاق, ʿAbd al-Ḫallāq) que literalment significa ‘Servidor del Creador’, essent «el Creador» un atribut de Déu. Si bé Abd-al-Khal·laq és la transcripció normativa en català del nom en àrab clàssic, també se'l pot trobar transcrit Abdul Khallaq... normalment per influència de la pronunciació dialectal o seguint altres criteris de transliteració. Com a teòfor, també el duen musulmans no arabòfons que l'han adaptat a les característiques fòniques i gràfiques de la seva llengua.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «خلق». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «خلق». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «خلق» (Biblioteca Románica Hispánica). ISBN 8424917944.
* ↑ A més dels 99 noms o atributs de Déu «canònics», alguns musulmans accepten l'existència d'altres atributs o epítets de Déu, documentats bé a l'Alcorà bé en els hadits del Profeta; aquest seria el cas d'al-Khal·laq.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Rosci

Rosci (Roscius) és el nom dels següents personatges:
* Luci Elià Rosci, cònsol l'any 100.
* Luci Elià Rosci, cònsol l'any 223.
* Luci Rosci, ambaixador romà
* Luci Rosci Otó, magistrat romà, tribú de la plebs el 67 aC i partidari decidit de l'aristocràcia.
* Luci Rosci Fabat, lloctinent de Juli Cèsar a la Gàl·lia.
* Quint Rosci, famós actor còmic romà
* Rosci Règul, magistrat romà, cònsol sufecte en el lloc de Cecina, únicament per un dia, l'any 69.
* Sext Rosci, notable de la ciutat d'Amèria a l'Úmbria.